CELEX: 62017CN0378
Language: et
Date: 2017-06-22 00:00:00
Title: Kohtuasi C-378/17: Eelotsusetaotlus, mille on esitanud Supreme Court (Iirimaa) 22. juunil 2017 – Minister for Justice and Equality, The Commissioner of the Garda Síochána versus Workplace Relations Commission

28.8.2017   
            
            
               ET
            
            
               Euroopa Liidu Teataja
            
            
               C 283/26
            
         Eelotsusetaotlus, mille on esitanud Supreme Court (Iirimaa) 22. juunil 2017 – Minister for Justice and Equality, The Commissioner of the Garda Síochána versus Workplace Relations Commission
   (Kohtuasi C-378/17)
   (2017/C 283/36)
   Kohtumenetluse keel: inglise
   
      Eelotsusetaotluse esitanud kohus
   
   Supreme Court
   
      Põhikohtuasja pooled
   
   
      Kaebajad: Minister for Justice and Equality, The Commissioner of the Garda Síochána
   
      Vastustaja: Workplace Relations Commission
   
      Eelotsuse küsimus
   
   Kui
   
               a)
            
            
               seadusega on asutatud liikmesriigi asutus, kellele on antud üldine pädevus, muu hulgas pädevus tagada liidu õiguse täitmine mingis konkreetses valdkonnas;
            
         
               b)
            
            
               liikmesriigi õiguses on sätestatud, et sellisel asutusel ei ole pädevust piiritletud liiki asjade puhul, kus tõhus õiguskaitsevahend nõuaks liikmesriigi või Euroopa Liidu õiguse alusel liikmesriigi õiguse kohaldamata jätmist ja
            
         
               c)
            
            
               asjakohastel liikmesriigi kohtutel on pädevus anda kõiki vajalikke määrusi liikmesriigi õigusakti kohaldamata jätmiseks, kui see oleks liidu õiguses sätestatud käsitletava meetme järgimise tagamiseks vajalik, pädevus vaadata läbi asju, mille puhul sellise õiguskaitsevahendi kasutamine on vajalik, ning pädevus kasutada sellistes asjades kõiki liidu õiguses lubatud õiguskaitsevahendeid, kui see kohtutes kasutatav õiguskaitsevahend on Euroopa Kohtu praktikaga kooskõlas tunnistatud samaväärsuse ja tõhususe põhimõtet järgivaks, siis
            
         kas kõnealust seaduse alusel asutatud asutust võib sellest hoolimata käsitleda asutusena, kellel on pädevus vaadata läbi kaebust selle kohta, et liikmesriigi õigusakt rikub asjaomast liidu õiguse sätet, ja kellel on kaebuse rahuldamise korral pädevus jätta see õigusakt kohaldamata, ehkki selle liikmesriigi õigus annab kõigis sellistes asjades, mis hõlmavad õigusakti kehtivuse vaidlustamist mis tahes põhjusel või milles nõutakse õigusakti kohaldamata jätmist, pädevuse põhiseaduse alusel asutatud kohtule, mitte kõnealusele asutusele?